b'\n_START_ARTICLE_\nSpolni sustav\n_START_PARAGRAPH_\nSpolni sustav je sustav organa unutar organizma koji slu\xc5\xbee u svrhu razmno\xc5\xbeavanja. Za razliku od ostalih sustava organa, organi spolnog sustav se znatno razlikuje me\xc4\x91u razli\xc4\x8ditim spolovima iste vrste. Spolni sustav \xc4\x8dovjeka uklju\xc4\x8duje vanjske spolne organe i unutarnje spolne organe. Ostale skupine kralje\xc5\xbenjaka imaju velike sli\xc4\x8dnosti u gra\xc4\x91i spolnog sustavu koji se uglavnom sastoji od spolnih \xc5\xbelijezda, razli\xc4\x8ditih vodova i otvora. Me\xc4\x91utim, postoje znatne razli\xc4\x8ditosti u fizi\xc4\x8dkim prilagodbama kao i strategijama razmno\xc5\xbeavanja unutar svake grupe kralje\xc5\xa1njaka.\n_START_SECTION_\nMu\xc5\xa1ki spolni sustav\n_START_PARAGRAPH_\nOrgani mu\xc5\xa1kog spolnog sustav su sjemenik (lat. testis), pasjemenik (lat. epididymis), sjemenovod (lat. ductus deferens), sjemeni mjehuri\xc4\x87i (lat. vesiculae seminales), mlazni\xc4\x8dni vod (lat. ductus ejaculatorius), predstojna \xc5\xbelijezda (lat. prostata), gomoljno-crijevne \xc5\xbelijezde (lat. glandulae bulbo-urethrales) i mu\xc5\xa1ki spolni ud (lat. penis). Sjemenici, pasjemenici, sjemenovodi, sjemeni mjehuri\xc4\x87i i mlazi\xc4\x8dni vodovi su parni organi smje\xc5\xa1teni u zdjelici.\n_START_SECTION_\n\xc5\xbdenski spolni sustav\n_START_PARAGRAPH_\nOrgani \xc5\xbeenskog spolnog sustav su jajnik (lat. ovarium), jajovod (lat. tuba uterina), maternica (lat. uterus), rodnica (lat. vagina), stidnica (lat. vulva). Jajnici i jajovodi su parni organi smje\xc5\xa1teni u zdjelici.'